
     REPUBLIKA HRVATSKA
     TRGOVAČKI SUD U OSIJEKU

REPUBLIKA HRVATSKA
R J E Š E N J E

	Trgovački sud u Osijeku, po sucu mr. sc. Tihomiru Kovačeviću, kao stečajnom sucu, povodom prijedloga FINANCIJSKE AGENCIJE ZAGREB, Regionalni centar Zagreb, Trg svibanjskih žrtava 1995. 1, OIB 85821130368 za otvaranje stečajnog postupka nad dužnikom ELEKTRO GRAĐENJE društvo s ograničenom odgovornošću za elektroinstalaterstvo, graditeljstvo i trgovinu, Zagreb, Gortanova 15, MBS 080010382, OIB: 62428563433, dana 30. kolovoza 2018.

r i j e š i o  j e

1. OBUSTAVLJA SE stečajni postupak nad dužnikom: ELEKTRO GRAĐENJE društvo s ograničenom odgovornošću za elektroinstalaterstvo, graditeljstvo i trgovinu, Zagreb, Gortanova 15, MBS 080010382, OIB: 62428563433.

2. Nalaže se dužniku da u roku 8 dana naknadi troškove postuka u iznosu od 3.500,00 kn uplatom na žiro-račun Trgovačkog suda u Osijeku broj HR31 2390 0011 3000 0020 0 s pozivom na  broj HR05 272-585-18.

3. Nalaže se registru Trgovačkog suda u Zagrebu, u sudski registar upisati brisanje privremene stečajne upraviteljice Sabine Lalić, Osijek, Gundulićeva 5, OIB 09145874795.

Obrazloženje

Predlagatelj FINA je dana 20.11.2017. podnijela  Trgovačkom sudu u Zagrebu prijedlog za otvaranje stečajnog postupka nad dužnikom ELEKTRO GRAĐENJE društvo s ograničenom odgovornošću za elektroinstalaterstvo, graditeljstvo i trgovinu, Zagreb, Gortanova 15, MBS 080010382, OIB: 62428563433, temeljem odredbe čl. 110. st. 1. Stečajnog zakona (NN 71/15 i 104/17, dalje: SZ).

U prijedlogu je navela da na dan 16.11.2017. dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 31.500,25 kn, u koji iznos je uračunata kamata i naknada FINE za provedbe ovrhe na novčanim sredstvima dužnika. Također je navela da dužnik ima 2 radnika. 

FINA je dostavila popis računa i oročenih novčanih sredstava dužnika na dan 16.11.2017., te navela da na temelju čl. 112. st. 5. SZ dužnik na dan 15.01.2018. na ime predujma za namirenje troškova stečajnog postupka ima zaplijenjena novčana sredstva u iznosu od 0,00 kn. 

	Sud je utvrdio da je predlagatelj ovlašten za podnošenje predmetnoga prijedloga temeljem odredbe čl. 110. st. 1. SZ, te je donio rješenje o pokretanju prethodnog postupka i imenovao privremenog stečajnog upravitelja (čl. 115. st. 1. i 2. SZ-a), odredio mu dužnosti (čl. 119. st. 2. i 3. SZ-a) i zakazao ročište (čl. 123. i čl. 128. st.1. SZ-a).

Predmetni stečajni predmet Trgovačkog suda u Zagrebu dana 10.04.2018. zaprimljen je na Trgovačkom sudu u Osijeku temeljem rješenja Visokog Trgovačkog suda Republike Hrvatske u Zagrebu poslovnog broja 31-Su-236/18-3 od 9.03.2018. o određivanju Trgovačkog suda u Osijeku kao drugog stvarno nadležnog suda za postupanje u ovom stečajnom predmetu.

	Privremena stečajna upraviteljica je izradila svoje izvješće i pravovremeno ga dostavila sudu, te navela da je u međuvremenu dužnik postao sposoban za plaćanje, o čemu je dostavila dokaz u spis, predložila je obustavu stečajnog postupka i zatražila da joj sud odredi nagradu budući je sve određene joj poslove odradila u cijelosti, a dužnik je do završetka prethodnog postupka postao sposoban za plaćanje.

	Sud je izvršio uvid u spis i dokumente u spisu i to Izvadak iz sudskog registra, Izvješće privremene stečajne upraviteljice zaprimljen na ovome sudu 29.08.2018. i Potvrda FINE o blokadi računa i novčanih sredstava ovršenika od 28.08.2018., te utvrdio da je dužnik do završetka prethodnog postupka postao sposoban za plaćanje, te naložio dužniku da naknadi troškove provedenog postupka u iznosu minimalne bruto nagrade privremenoj stečajnoj upraviteljici budući je ista obavila svoj zadatak u cijelosti. pa je odlučio kao u izreci temeljem odredbe čl. 128. st. 9. SZ.

U Osijeku 30. kolovoza 2018.

Zapisničar:							STEČAJNI SUDAC:
Elizabeta Đeke	      				       mr. sc. Tihomir Kovačević
   
POUKA O PRAVNOM LIJEKU:
Protiv ovoga rješenja nije dopuštena posebna žalba (čl. 115. st. 1. SZ-a).
D N A :
1. Predlagatelju FINI s pozivom na njihov poslovni broj s lista 2
2. Dužniku 
3. Privremena stečajna upraviteljica Sabina Lalić
4. Trgovački sud u Zagrebu po pravomoćnosti
5. objaviti na mrežnoj stranici e-Oglasna ploča sudova 

